
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 882 


9 Ιουλίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανάθεση, έγκριση και προκήρυξη διενέργειας στατι¬ 
στικών εργασιών στα πλαίσια του προγράμματος 


3ΤΙΝΟ. 1 

Ανάθεση, έγκριση καιπροκήρυξη στατιστικών εργασιών 
σχετικά με τα κριτήρια για την αξιολόγηση της ποιό¬ 
τητας των στατιστικών διάρθρωσης των επιχειρήσε¬ 
ων (για την εφαρμογή του Κανονισμού 1618/99). 2 


Υπαγωγή στην απόφαση Υπουργού Οικονομικών 
1061203/1148/ ΠΟΛ.1144/20.5.98, όπως ισχύει, 
των ανέλεγκτων χρήσεων που έκλεισαν εντός του 
έτους 2000. Ειδικός τρόπος ελέγχου και επίλυσης 
των διαφορών ορισμένων υποθέσεων ελεγκτικής 


αρμοδιότητας των Δ.Ο.Υ. και άλλες διατάξεις. 3 

Κατανομή θέσεων στις αποκεντρωμένες Υπηρεσίες Πρω¬ 
τοβάθμιας και Δευτεροβάθμιας Εκπαίδευσης του 
Υπουργείου Εθνικής Παιδείας και Θρησκευμάτων.... 4 

Τροποποίηση και συμπλήρωση της 105128/ 8.1.2001 
Υπουργικής Απόφασης που αφορά τις προδιαγραφές 
συγκρότησης μητρώου Εκπαιδευτών/τριών Συνεχιζό¬ 
μενης Επαγγελματικής Κατάρτισης. 5 


ΑΠΟΦΑΣΕΙ Σ 

Αριθ. 8085/Β2-279 (1) 


Ανάθεση, έγκριση και προκήρυξη διενέργειας στατιστι¬ 
κών εργασιών στα πλαίσια του προγράμματος 3ΤΙ Ν<3 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» 532/91 
«περί οργανισμού της Γ.Γ.ΕΣΥΕ» και 226/2000 «Οργανι¬ 
σμός της Γ.Γ.ΕΣΥΕ», 

β.του Ν. 1558/85 «περίΚυβερνήσεως και Κυβερνητικών 
Οργάνων», του άρθρου 27 του Ν. 2081 /92 και του άρθρου 
1 του Ν. 2469/1997, 

γ.του άρθρου 9του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία. Επιτροπή Στατιστικού Απορρήτου, ρύθμιση θεμά¬ 


των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ», 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις», 

ε. την απόφαση αριθ. 1039386/441/Α0006/21.4.2000 
του Υπουργού Οικονομικών με θέμα: 

«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

2. Τη συμφωνία χρηματοδότησης Ι3Τ-1999-20847 ΟΟΝ- 
30ΒΤΐυΜ ΑΟΒΕΕΜΕΝΤ, η οποία έχει υπογράφει μεταξύ 
της Γ.Γ.ΕΣΥΕ και της Γενικής Δ/νσης ϋίΓθοΙθΓ3ΐθ-ΟθηθΓ3ΐ 
ΙηίθΓπΐ3ΐίοπ 3οοίθίγτων Ευρωπαϊκών Κοινοτήτων, ύψους 
118.093 ΕΨΒΟ, σχετικά με τη διενέργεια στατιστικών ερ¬ 
γασιών για το πρόγραμμα 3ΤΙΝΘ (θναΐυβίιοη οί 3οίβπΐίίίο 
& ΤθοΙπηοΙορίοβΙ ΙΝηονΒΐίοη 3ηά ρΓοΟτθεε ίη Ευτορο, 
ΙάΓουρά ρΒίθηΙε). 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ.ΕΣΥΕ (ειδ. φορέας 13-610 και ΚΑΕ 5354) 
ύψους 38.000.000 δρχ. περίπου (118.093 ΕΨΒΟ) κατανε¬ 
μημένη εξ ίσου στα οικονομικά έτη 2001 και 2002, δηλ. 

• 19.000.000 δρχ. κατά το οικονομικό έτος 2001 και 

• 19.000.000 δρχ. κατά το οικονομικό έτος 2002 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε., τα οποία θα σταλούν στο λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα: «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και, μέσω του Υπολόγου Συμψηφισμού, θα εγ- 
γραφούν στον Προϋπολογισμό της Γ.Γ.ΕΣΥΕ (ειδ. 
φορέας 13-610 και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
διατηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000, αποφασίζουμε: 

1 .α. Αναθέτουμε στη Δ/νση Οργάνωσης, Μεθοδολογίας 
και Διεθνών Σχέσεων της Γ.Γ.ΕΣΥΕ τη διενέργεια στατι¬ 
στικών εργασιών για την κατάρτιση δεικτών στα πλαίσια 
ειδικού προγράμματος για την έρευνα, την τεχνολογική 
ανάπτυξη και παρουσίαση μιας φιλικής προς τον χρήστη 
κοινωνίας της πληροφορίας. 

β. Εγκρίνουμε και προκηρύσσουμε τη διενέργεια στατι¬ 
στικών εργασιών για την κατάρτιση Δεικτών στον Τομέα 
της Επιστήμης και της Τεχνολογίας από τη Δ/νση Οργάνω- 

σης, Μεθοδολογίας και Διεθνών Σχέσεων της Γ.Γ.ΕΣΥΕ 
εντός των ετών 2001 και 2002. 

2. Σκοπός της έρευνας είναι ο σχεδιασμός, η ανάπτυξη 
και η μελέτη εναλλακτικών τεχνικών για την ανάλυση των 
δεδομένων και την κατάρτιση δεικτών για την αξιολόγηση 
των τεχνολογικών καινοτομιών σε Ευρωπαϊκό επίπεδο. 

3. Οι στατιστικές που πρόκειται να καταρτισθούν περι¬ 
λαμβάνουν τις απαραίτητες μεταβλητές για τη δημιουρ¬ 
γία μιας ομοιόμορφης βάσης ανάλυσης της εξέλιξης σε 
Επιστημονικούς και Τεχνολογικούς Τομείς. Μεταξύ άλ¬ 
λων θα γίνουν: 

• μελέτη της επίδρασης που ασκεί στην αύξηση της 
βιομηχανικής παραγωγής η χρήση νέου τεχνολογικού 
εξοπλισμού των επιχειρήσεων 

• μελέτη για την ανεύρεση της καταλληλότερης μεθό¬ 
δου συλλογής και επεξεργασίας των στατιστικών στοιχεί¬ 
ων που αφορούν στις επιχειρήσεις ούτως ώστε, αφενός να 
μειωθεί ο χρόνος συλλογής και επεξεργασίας των στατι¬ 
στικών στοιχείων και αφετέρου τα παραγόμενα στατιστικά 
στοιχεία να ικανοποιούν βασικές ποιοτικές προδιαγραφές. 

• μέθοδοι αξιολόγησης της ποιότητας των παραγομέ- 
νων στατιστικών στοιχείων με την εφαρμογή κατάλληλων 
δεικτών ποιότητας 

• δημιουργία υποδείγματος τράπεζας δεδομένων, 
ώστε τα στατιστικά στοιχεία των επιχειρήσεων, αφού 
συλλέγουν, να υποστούν την ανάλογη επεξεργασία και 
ανάλυση, με σκοπό τα στατιστικά μεγέθη, τα οποία θα 
προκύψουν, να διατεθούν μέσω της συγκεκριμένης τρά¬ 
πεζας σε κάθε ενδιαφερόμενο φορέα. 

4. Η έρευνα θα ολοκληρωθεί στις 31 Οκτωβρίου 2002. 

Μέχρι το τέλος του 2001 θα διερευνηθούν οι ανάγκες 

των χρηστών και θα πραγματοποιηθεί η ανάπτυξη της 
σχετικής στατιστικής μεθοδολογίας, η κατάρτιση των δει¬ 
κτών τεχνολογικής εξέλιξης, η ανάπτυξη του σχετικού λο¬ 
γισμικού και η εφαρμογή του. 

Ο έλεγχος και η αξιολόγηση του συστήματος, η διάχυ¬ 
ση και η αξιολόγηση των αποτελεσμάτων του προγράμ¬ 
ματος θα πραγματοποιηθούν εντός του 2002. 

Η διοίκηση του έργου κατανέμεται εντός των ετών 2001 
και 2002. 

5. Στη διενέργεια της έρευνας θα απασχοληθούν υπάλ- 
ληλοιτης Γ.Γ.ΕΣΥΕ, οι οποίοι θα εργασθούν και πέραντου 
κανονικού και του συνήθους υπερωριακού ωραρίου ερ¬ 
γασίας των Δημοσίων Υπηρεσιών 

6. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 27 Ιουνίου 2001 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

- ♦ - 

Αριθ. 8086/Β2-47 (2) 

Ανάθεση, έγκριση και προκήρυξη στατιστικών εργασιών 
σχετικά με τα κριτήρια για την αξιολόγηση της ποιότη¬ 
τας των στατιστικών διάρθρωσης των επιχειρήσεων 
(για την εφαρμογή του Κανονισμού 1618/99) 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 


των Π.Δ. 1143/80 «περί οργανισμού της ΕΣΥΕ» 532/91 
«περί οργανισμού της Γ.Γ.ΕΣΥΕ» και 226/2000 «Οργανι¬ 
σμός της Γ.Γ.ΕΣΥΕ», 

β.του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27του Ν. 2081/92 και του άρθρου 
1 του Ν. 2469/1997, 

γ.του άρθρου 9του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία. Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ», 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις», 

ε. την απόφαση αριθ. 1039386/441/Α0006/21.4.2000 
του Υπουργού Οικονομικών με θέμα: 

«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

2. Τον Κανονισμό αριθ. 1618/1999 της Επιτροπής της 
23ης Ιουλίου 1999, σχετικά μετά κριτήρια για την αξιολό¬ 
γηση της ποιότητας των στατιστικών διάρθρωσης των 
επιχειρήσεων (Ε-192/24.7.99). 

3. Τη συμφωνία χρηματοδότησης με αριθμό 
2000.441.00006, η οποία έχει υπογράφει μεταξύ της Γ.Γ. 
ΕΣΥΕ και του Στατιστικού Γ ραφείου των Ευρωπαϊκών Κοι¬ 
νοτήτων (ΕΕΙΒ05ΤΑΤ), ύψους 29.932 ΕΨΒΟ, σχετικά με 
την εφαρμογή του Κανονισμού 1618/99, ο οποίος αναφέ- 
ρεται στην προηγούμενη παράγραφο 2. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ.ΕΣΥΕ (ειδ. φορέας 13-610 και ΚΑΕ 
5354) ύψους 10.180.000 δρχ. περίπου (29.932 ΕΨΒΟ) για 
το οικονομικό έτος 2001. 

Η ανωτέρου δαπάνη θα καλυφθεί εξ ολοκλήρου από εμ¬ 
βάσματα της Ε. Ε., τα οποία θα σταλούν στο λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα: «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και, μέσω του Υπολόγου· Συμψηφισμού, θα εγ- 
γραφούν στον Προϋπολογισμό της Γ.Γ.ΕΣΥΕ (ειδ. 
φορέας 13-610 και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
διατηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000. 

5. Τη σχετική εισήγηση με αριθ. Γ3-95/17.1.2001 του 
Τμήματος Στατιστικών Μεταποίησης, Έρευνας και Τε¬ 
χνολογίας της Δ/νσης Στατιστικών Δευτερογενούς Τομέα 
της Γ.Γ.ΕΣΥΕ, αποφασίζουμε: 

Ι.α. Αναθέτουμε στο Τμήμα Στατιστικών Μεταποίησης, 
Έρευνας και Τεχνολογίας της Δ/νσης Στατιστικών Δευτερο- 
γενούςΤομέατης Γ.Γ.ΕΣΥΕτη διενέργειατωνεργασιώνπου 
απαιτούνται για την εφαρμογή του Κανονισμού 1618/99. 

β. Εγκρίνουμε και προκηρύσσουμε την πραγματοποίη¬ 
ση των εργασιών που απαιτούνται για την εφαρμογή του 
Κανονισμού 1618/99 από Τμήμα Στατιστικών Μεταποίη¬ 
σης, Έρευνας και Τεχνολογίας της Δ/νσης Στατιστικών 
Δευτερογενούς Τομέα της Γ.Γ.ΕΣΥΕ από την 1η Μάίου 
2001 έως και την 30ή Νοεμβρίου 2001. 

2. Οι εργασίες που προβλέπονται για την εφαρμογή του 
Κανονισμού 1618/99 και περιγράφονται στη συμφωνία 

χρηματοδότησης, η οποία μνημονεύεται οτην παράγρα¬ 
φο 3 του σκεπτικού της παρούσας απόφασης, είναι: 

• ανάπτυξη μεθοδολογίας και διερεύνηση-επιλογή των 
κατάλληλων δεικτών που θα χρησιμοποιηθούν για την 
αποτίμηση της ποιότητας των στατιστικών διάρθρωσης 
των επιχειρήσεων, οι οποίες καταρτίζονται στα πλαίσια 
του Κανονισμού 58/97 

• δημιουργία του απαραίτητου εοίΙννεΐΌ 

• επεξεργασία δεδομένων 

• ανάλυση δεδομένων 

• σύνταξη ειδικών εκθέσεων για τη στρατηγική των 
ερευνών και την κύρια δραστηριότητα των επιχειρήσεων 

• σύνταξη τελικής έκθεσης για τα αποτελέσματα της 
έρευνας, η οποία θα διαβιβασθεί στη ΕυΗΟδΤΑΤ. 

3. Σκοπός της υλοποίησης των ανωτέρω εργασιών είναι η 
εφαρμογή του Κανονισμού 1618/99, στόχος του οποίου εί¬ 
ναι η μέτρηση, σε επίπεδο Ευρωπαϊκής Κοινότητας, της 
ποιότητας των στατιστικών διάρθρωσης των επιχειρήσεων, 
οι οποίες εκπονούνται στα πλαίσια του Κανονισμού 58/97. 

Ειδικότερα, οι εργασίες που θα πραγματοποιηθούν απο¬ 
βλέπουν στην εξέταση-μελέτη κριτηρίων για την αποτίμηση 
της ποιότητας των στατιστικών διάρθρωσης των επιχειρή¬ 
σεων, ώστε να επιλυθούν προβλήματα που σχετίζονται με 
την εναρμόνιση των μεθοδολογικών διαδικασιών (ορισμοί, 
στατιστικές μέθοδοι κλπ) και να βελτιωθείη ποιότητατων δε¬ 
δομένων. Οι δείκτες ποιότητας που θα καταρτισθούν και οι 
ειδικές εκθέσεις που θα εκπονηθούν, σχετικά με τη στρατη¬ 
γική των ερευνών και την κύρια δραστηριότητα των επιχει¬ 
ρήσεων, θα βασισθούν σε στοιχεία επιχειρήσεων που ερευ- 
νήθηκαν κατά το έτος 1998 στον κλάδο της Βιομηχανίας. 

Οι ποιοτικοί δείκτες για τα χαρακτηριστικά, το επίπεδο 
δραστηριότητας και τις σειρές που προσδιορίζονται στο 
Παράρτημα του Κανονισμού 1618/99 θα διαβιβάζονται 
από τα Κράτη-Μέλη στη ΕΙΙΒ03ΤΑΤ εντός συγκεκριμέ¬ 
νων προθεσμιών. 

4. Στις ανωτέρω εργασίες, οι οποίες θα ολοκληρωθούν 
έως την 30ή Νοεμβρίου 2001, θα απασχοληθούν υπάλλη¬ 
λοι της Γ.Γ.ΕΣΥΕ, οι οποίοι θα εργασθούν και πέραν του 
κανονικού και του συνήθους υπερωριακού ωραρίου ερ¬ 
γασίας των Δημοσίων Υπηρεσιών και ένας (1) εμπειρο¬ 
γνώμονας. 

Οι ανωτέρω θα ορισθούν με απόφαση του Γεν. Γραμμα- 
τέατης ΕΣΥΕ και ο καθορισμός της αμοιβής τους θα γίνει 
με νεότερη απόφαση μας. 

5. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 27 Ιουνίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

-♦- 

Αριθ. 1063790/1444/ΔΕ-Α' (3) 

Υπαγωγή στην απόφαση Υπουργού Οικονομικών 
1061203/1148/ΠΟΛ. 1144/20.5.98, όπως ισχύει, των 
ανέλεγκτων χρήσεων που έκλεισαν εντός του έτους 
2000. Ειδικός τρόπος ελέγχου και επίλυσης των δια¬ 
φορών ορισμένων υποθέσεων ελεγκτικής αρμοδιότη¬ 
τας των Δ.Ο.Υ. και άλλες διατάξεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 3 και 8 του άρθρου 66 
του Ν. 2238/1994 (ΦΕΚΑ’ 151), όπως ισχύουν. 


2. Τις διατάξεις της παραγράφου 4 του άρθρου 13 του 
Ν. 2601/1998 (ΦΕΚΑ’81). 

3. Τις διατάξεις της παραγράφου 2 του άρθρου 6 του Ν. 
2753/1999 (ΦΕΚΑ’ 249). 

4. Την απόφασή μας 1061203/1148/ΠΟΛ. 1144/20.5.98 
«Έλεγχος ανέλεγκτων φορολογικών υποθέσεων και επί¬ 
λυση φορολογικών διαφορών» (ΦΕΚ Β’ 526), όπως αυτή 
συμπληρώθηκε και τροποποιήθηκε με τις αποφάσεις μας 
1095300/1271/ΠΟΑ. 1222/18.8.98 (ΦΕΚ Β’ 944), 
1016672/1038/ΠΟΛ. 1045/16.2.99 (ΦΕΚ Β’ 157) και 
1068419/1256/ΠΟΛ. 1145/13.7.99 (ΦΕΚΒ’ 1510). 

5. Τις αποφάσεις μας 1113331/1477/ΠΟΛ.1239/2.12.99 
(ΦΕΚ Β’ 2137), 1027583/1162/ΠΟΛ. 1100/14.3.2000 (ΦΕΚ 
Β’ 361) και 1075331/1453/ΠΟΛ. 1231/31.8.2000 (ΦΕΚ Β’ 
1113). 

6. Την απόφασή μας 1017350/5552/15.02.2001 (ΦΕΚ Β’ 
223) «Ανακαθορισμός της καθ’ ύλην αρμοδιότητας μετα¬ 
ξύ των Δ.Ο.Υ., Τ.Ε.Κ., Π.Ε.Κ. και ΕΘ.Ε.Κ., σε θέματα φο¬ 
ρολογικού ελέγχου», όπως αυτή ισχύει. 

7. Την ανάγκη υπαγωγής στην απόφαση 1061203/1148/ 
ΠΟΑ. 1144/20.5.98, όπως αυτή ισχύει, των ανέλεγκτων 
χρήσεων που έκλεισαν εντός του έτους 2000, καθώς και 
βελτίωσης των διαδικασιών ελέγχου με βάση την απόφα¬ 
ση αυτή. 

8. Την ανάγκη απλούστευσης των διαδικασιών με τη θέ¬ 
σπιση ειδικού τρόπου ελέγχου και επίλυσης των οικείων 
διαφορών, ειδικά για τις ανέλεγκτες υποθέσεις επιτηδευ- 
ματιών ελεγκτικής αρμοδιότητας των Δ.Ο.Υ. με βιβλία Α’ 
ή Β’ κατηγορίας του Κ.Β.Σ. ή χωρίς υποχρέωση τήρησης 
βιβλίων. 

9. Την 1039386/441/Α0006/21.4.2000 κοινή απόφαση 
του Πρωθυπουργού καιτου Υπουργού Οικονομικών (ΦΕΚ 
Β’ 571) περί ανάθεσης αρμοδιοτήτων Υπουργού Οικονο¬ 
μικών στους Υφυπουργούς Οικονομικών. 

10. Ότι από την απόφαση αυτή δεν προκύπτουν δαπά¬ 
νες για τον προϋπολογισμό, αποφασίζουμε: 

ΚΕΦΑΛΑΙΟ Α' 

ΥΠΑΓΩΓΗ ΣΤΗΝ ΑΠΟΦΑΣΗ 

1061203/1148/ΠΟΛ. 1144/20.5.1998 ΤΩΝ ΑΝΕΛΕΓΚΤΩΝ 
ΧΡΗΣΕΩΝ ΠΟΥ ΕΚΛΕΙΣΑΝ ΕΝΤΟΣ ΤΟΥ ΕΤΟΥΣ 2000 ΚΑΙ 
ΑΛΛΕΣ ΔΙΑΤΑΞΕΙΣ 

ΑΡΘΡΟ 1 

ΕΛΕΓΧΟΣ ΚΑΙ ΕΠΙΛΥΣΗ ΦΟΡΟΛΟΓΙΚΩΝ ΔΙΑΦΟΡΩΝ 

ΧΡΗΣΕΩΝ ΠΟΥ ΕΚΛΕΙΣΑΝ ΕΝΤΟΣ ΤΟΥ ΕΤΟΥΣ 2000 

1. Η απόφαση 1061203/1148/ΠΟΛ. 1144/20.5.1998, 
όπως αυτή ισχύει, εφαρμόζεται και επί των ανέλεγκτων 
υποθέσεων φορολογίας εισοδήματος και λοιπών φορο¬ 
λογιών επιτηδευματιών που αφορούν χρήσεις που έκλει¬ 
σαν εντός του έτους 2000, με την επιφύλαξη των οριζό¬ 
μενων στις επόμενες παραγράφους και στο άρθρο 2. 

2. Γιατις διενεργούμενες επαληθεύσεις και την εν γένει 
ελεγκτική διαδικασία επί των υποθέσεων της παραγρά¬ 
φου 1 καθώς και την επίλυση των οικείων φορολογικών 
διαφορών, εφαρμόζονται τα οριζόμενα από την απόφαση 
1075331/1453/ΠΟΛ. 1231/31.8.2000, για τις ανέλεγκτες 
υποθέσεις φορολογίας εισοδήματος και λοιπών φορολο¬ 
γιών επιτηδευματιών που αφορούν τις χρήσεις που έκλει¬ 
σαν εντός του έτους 1999, σε συνδυασμό και μετά οριζό¬ 
μενα στο άρθρο 2. 

3. Γ ιατις υποθέσεις της παραγράφου 1 που ελέγχονται 

από τις Δ.Ο.Υ, προκειμένου για τηρούντες βιβλία Γ’ κα- 
τηγ.του Κ.Β.Σ., καθώς καιαπόταΤ.Ε.Κ. και τα Π. Ε.Κ., ανε¬ 
ξαρτήτως κατηγορίας βιβλίων, πέραν των υποχρεωτικών 
επαληθεύσεων που ορίζονται με την απόφαση της προη¬ 
γούμενης παραγράφου, διενεργούνται υποχρεωτικά και 
πρόσθετες επαληθεύσεις, ανάλογα μετά δεδομένα κάθε 
υπόθεσης. Ειδικότερα, διενεργούνται υποχρεωτικά του¬ 
λάχιστον μια έως και τρεις πρόσθετες επαληθεύσεις επί 
υποθέσεων που ελέγχονται από τις Δ.Ο.Υ. και τα Τ.Ε.Κ. 
και τουλάχιστον δύο και άνω πρόσθετες επαληθεύσεις 
επί υποθέσεων που ελέγχονται από τα Π.Ε.Κ. Για το σκο¬ 
πό αυτό συντάσσεται σε κάθε περίπτωση πρόγραμμα 
ελέγχου με τις κατά περίπτωση πρόσθετες ελεγκτικές 
επαληθεύσεις που πρέπει να διενεργηθούν. 

4. Γιατις υποθέσεις της παραγράφου 1 που ελέγχονται 
από τα Π.Ε.Κ., για τις οποίες τα οικεία ακαθάριστα έσοδα 
υπερβαίνουν τα δύο (2) δισεκατομμύρια δραχμές, οι ειδι¬ 
κές ελεγκτικές επαληθεύσεις που ορίζονται από τις δια¬ 
τάξεις των παραγράφων Ε.2 και Ε.5 του άρθρου 4 της 
απόφασης 1061203/1148/ΠΟΛ. 1144/20.5.1998, όπως αυ¬ 
τές ισχύουν, γίνονται για τις τελευταίες δύο (2) ημέρες 
των κατά περίπτωση μηνών που προβλέπονται από τις πα¬ 
ραπάνω διατάξεις, αντί τωντελευταίων πέντε ημερώντων 
μηνών αυτών. 

5. Οι διατάξεις των παραγράφων 2, 3 και 4 του άρθρου 
1, όπως αυτές ισχύουν και των παραγράφων 1 και 2 του 
άρθρου 12 της απόφασης 1061203/1148/ ΠΟΑ. 1144/20. 
5.1998, καθώς και της παραγράφου 2, περίπτ.2.2του άρ¬ 
θρου 2 της απόφασης 1068419/1256/ΠΟΛ.1145/13.7. 
1999, ισχύουν ανάλογα και τις υποθέσεις της παραγρά¬ 
φου 1, καθώς και για ελεγμένες υποθέσεις της ίδιας πα¬ 
ραγράφου, κατά περίπτωση. 

6. Τα οριζόμενα στην παράγραφο Β.2του άρθρου 7 της 
απόφασης 1061203/1148/ΠΟΛ. 1144/20.5.1998 δεν ισχύ¬ 
ουν για τις υποθέσεις της παραγράφου 1. 

ΑΡΘΡΟ 2 

ΛΟΙΠΑ ΘΕΜΑΤΑ ΕΛΕΓΧΟΥ ΓΕΝΙΚΑ ΕΛΕΓΧΟΣ 
ΕΠΙΧΕΙΡΗΣΕΩΝ ΑΡΘ.6, ΠΑΡΑΓΡ. 2 Ν. 2753/1999 

1. Οι διατάξεις της παραγράφου 4 του άρθρου 1 της 
απόφασης αυτής, ισχύουν ανάλογα και για υποθέσεις 
που ελέγχονται από τα Π.Ε.Κ. και αφορούν χρήσεις που 
έκλεισαν μέχρι 31 /12/1999. Οι ίδιες διατάξεις ισχύουν επί¬ 
σης ανάλογα και για τις υποθέσεις της παραγράφου 5 της 
απόφασης 1016672/1038/ΠΟΛ. 1045/16.2.1999 που ελέγ¬ 
χονται από το ΕΘ.Ε.Κ., ανεξαρτήτως της χρήσης που 
αφορούν. 

2. Γ ια τις ανέλεγκτες υποθέσεις επιχειρήσεων, οι οποί¬ 
ες υπάγονται στις διατάξεις της παραγράφου 2 του άρ¬ 
θρου 6 του Ν. 2753/1999, που αφορούν χρήσεις που 
έκλεισαν μέχρι και 31 /12/1998, οι διατάξεις της παραγρά¬ 
φου Γ.11 του άρθρου 4 της απόφασης 1061203/1148/ 
ΠΟΛ.1144/20.5.98, όπως αυτή ισχύει, εφαρμόζονται ανε¬ 
ξαρτήτως του αριθμού των ελεγχόμενων χρήσεων. 

3. Το δεύτερο εδάφιο της παραγράφου 1 του άρθρου 1 
της απόφασης 1075331/1453/ΠΟΛ. 1231/31.8.2000, κα- 
ταργείται. 

4. Γ ια τις ανέλεγκτες υποθέσεις ειδικά των επιχειρήσε¬ 
ων που υπάγονται στις διατάξεις της παραγράφου 2 του 
άρθρου 6 του Ν. 2753/1999, οι οποίες αφορούν χρήσεις 
που έκλεισαν εντός των ετών 1999 και 2000 και ελέγχο¬ 
νται κατά τα οριζόμενα στις παραγράφους 1 του άρθρου 


1 της απόφασης 1075331/1453/ ΠΟΛ.1231/31.8.2000, 
όπως ισχύει, και 1 του άρθρου 1 της παρούσας, διενερ- 
γούνται οι επαληθεύσεις που ορίζονται με τις ανωτέρω 
διατάξεις της παραγράφου 2 του άρθρου 6 του Ν. 
2753/1999. Οι κατά το προηγούμενο εδάφιο επαληθεύ¬ 
σεις διενεργούνται υπό την προϋπόθεση ότι υφίσταται 
τουλάχιστον μία ανέλεγκτη ή ελεγμένη χρήση πριν από τη 
χρήση του έτους 1999. 

5. Οι διατάξεις της παραγράφου Γ. 11 του άρθρου 4 της 
απόφασης 1061203/1148/ ΠΟΛ.1144/20.5.1998, όπως 
αυτή ισχύει, παύουν να εφαρμόζονται για τις υποθέσεις 
της προηγούμενης παραγράφου. 

6. Ειδικά γιατιςτυχόν διαφορές Φ. Π ,Α. που προκύπτουν 
για τις υποθέσεις της παραγράφου 4, βάσει των επαλη¬ 
θεύσεων που ορίζονται στην παράγραφο αυτή, δεν επι¬ 
βάλλονται πρόσθετοι φόροι, εφόσον επέρχεται περαίω- 
ση των αντίστοιχων χρήσεων κατά τις οικείες διατάξεις 
της απόφασης 1061203/1148/ ΠΟΛ.1144/20.5.1998, 
όπως αυτή ισχύει. Τα οριζόμενα στο προηγούμενο εδά¬ 
φιο δεν εφαρμόζονται για χρήσεις για τις οποίες παρήλθε 
η προθεσμία απόδοσης της οφειλόμενης διαφοράς 
Φ.Π.Α., κατά τα προβλεπόμενα από τις διατάξεις της πα¬ 
ραγράφου 2 του άρθρου 6 του Ν. 2753/1999 και της κατ’ 
εξουσιοδότηση της παραγράφου 3 του ιδίου άρθρου και 
νόμου σχετικής υπουργικής απόφασης ή υφίσταται ανα¬ 
κρίβεια των βιβλίων και στοιχείων ή για διαφορές Φ.Π.Α. 
οφειλόμενες σε άλλους λόγους. 

7. Τα ποσά φόρων, τελών, εισφορών και προστίμων που 
προκύπτουν από την επίλυση φορολογικών διαφορών κα¬ 
τά τα άρθρα 10 και 12 της απόφασης 
1061203/1148/ΠΟΛ.1144/20.5.1998, όπως αυτά ισχύουν, 
ανεξαρτήτως είδους φορολογίας, βεβαιώνονται και κα¬ 
ταβάλλονται ως εξής: 

7.1 Επί υποθέσεων που κατά την τελευταία περαιωθεί- 
σα χρήση τηρήθηκαν βιβλία Γ κατηγορίαςτου Κ.Β.Σ.: 

7.1.1 Σε δώδεκα (12) ίσες μηνιαίες δόσεις, αν η συνολι¬ 
κή οφειλή είναι μέχρι 12.000.000 δραχμές. 

7.1.2 Σε δεκαοχτώ (18) ίσες μηνιαίες δόσεις, αν η συνο¬ 
λική οφειλή κυμαίνεται από 12.000.001 έως 36.000.000 
δραχμές. 

7.1.3 Σε είκοσι τέσσερις (24) ίσες μηνιαίες δόσεις, αν η 
συνολική οφειλή υπερβαίνει τα 36.000.000 δραχμές. 

7.2 Επί υποθέσεων που κατά την τελευταία περαιωθεί- 
σα χρήση τηρήθηκαν βιβλία Α' ή Β' κατηγορίαςτου Κ.Β.Σ. 
ή δεν τηρήθηκαν βιβλία: 

7.2.1 Σε δώδεκα (12) ίσες μηνιαίες δόσεις, αν η συνολι¬ 
κή οφειλή είναι μέχρι 6.000.000 δραχμές. 

7.2.2 Σε δεκαοχτώ (18) ίσες μηνιαίες δόσεις, αν η συνο¬ 
λική οφειλή κυμαίνεται από 6.000.001 έως 18.000.000 
δραχμές. 

7.2.3 Σε είκοσι τέσσερις (24) ίσες μηνιαίες δόσεις, αν η 
συνολική οφειλή υπερβαίνει τα 18.000.000 δραχμές. 

7.3 Το ποσό κάθε δόσης, κατά τα οριζόμενα στις προη¬ 
γούμενες περιπτώσεις, δεν μπορεί να είναι κατώτερο από 
το μισό (1/2) του κατώτερου ποσού κάθε δόσης που ορί¬ 
ζεται από τις οικείες διατάξεις κάθε φορολογίας, εκτός 
από την τελευταία δόση. 

7.4 Ειδικά στις περιπτώσεις των επιτηδευματιώντου άρ¬ 
θρου 1 της απόφασης 1113331/1477/ΠΟΛ. 1239/2.12.99, 
οι παραπάνω δόσεις διπλασιάζονται, μη δυνάμενες να 
υπερβούντις είκοσι τέσσερις (24). Στις περιπτώσεις αυ¬ 
τές, το ποσό κάθε δόσης δεν μπορεί να είναι κατώτερο 
από το ένα τέταρτο (1/4) του κατώτερου ποσού κάθε δό- 

σης που ορίζεται από τις οικείες διατάξεις κάθε φορολο¬ 
γίας, εκτός από την τελευταία δόση. 

7.5 Κατά τα λοιπά εφαρμόζονται οι διατάξεις της παρα¬ 
γράφου 2 του άρθρου 14 της απόφασης 1061203/1148/ 
ΠΟΑ.1144/20.5.1998, όπως αυτές ισχύουν, καθώς και οι 
διατάξεις του τελευταίου εδαφίου του άρθρου 2 της από¬ 
φασης 1113331/1477/ΠΟΛ. 1239/2.12. 99. 

8. Οι διατάξεις της περίπτωσης α' της παραγράφου 1 
του άρθρου 14 της απόφασης 1061203/1148/ΠΟΛ. 1144/ 
20.5.1998, όπως αυτές ισχύουν, παύουν να εφαρμόζο¬ 
νται. 

9. Σε περίπτωση περαίωσης των υποθέσεων της παρα¬ 
γράφου 4 κατά τις οικείες διατάξεις της απόφασης 
1061203/1148/ΠΟΛ. 1144/20.5.1998, όπως αυτή ισχύει 
και τις διατάξεις της παραγράφου 6, πρώτη χρήση για τον 
υπολογισμό της τριετίας που προβλέπεται από τις διατά¬ 
ξεις της παραγράφου 2 του άρθρου 6 του Ν. 2753/1999, 
θεωρείται η επόμενη της τελευταίας ήδη περαιωθείσας 
χρήσης. 

ΚΕΦΑΛΑΙΟ Β’ 

ΕΙΔΙΚΟΣ ΤΡΟΠΟΣ ΕΛΕΓΧΟΥ ΚΑΙ ΕΠΙΛΥΣΗΣ ΤΩΝ 
ΦΟΡΟΛΟΓΙΚΩΝ ΔΙΑΦΟΡΩΝ ΟΡΙΣΜΕΝΩΝ ΥΠΟΘΕΣΕΩΝ 
ΕΛΕΓΚΤΙΚΗΣ ΑΡΜΟΔΙΟΤΗΤΑΣ ΤΩΝ Δ.Ο.Υ. 

ΑΡΘΡΟ 3 

ΥΠΑΓΟΜΕΝΕΣ ΚΑΙ ΕΞΑΙΡΟΥΜΕΝΕΣ ΥΠΟΘΕΣΕΙΣ 

1. Ειδικά για τις ανέλεγκτες υποθέσεις φορολογίας ει¬ 
σοδήματος καιλοιπώνφορολογιώνεπιτηδευματιών με βι¬ 
βλία Α’ ή Β’ κατηγορίας του Κ.Φ.Σ. ή Κ.Β.Σ. ή χωρίς υπο¬ 
χρέωση τήρησης βιβλίων, ελεγκτικής αρμοδιότητας των 
Δ.Ο.Υ., που αφορούν χρήσεις που έκλεισαν μέχρι και 
31/12/1998, ορίζεται ειδικός τρόπος ελέγχου και επίλυ¬ 
σης των διαφορών, σύμφωνα μετά επόμενα άρθρα. 

2. Από τις υποθέσεις της προηγούμενης παραγράφου 
εξαιρούνται: 

α. Υποθέσεις για τις οποίες υπάρχουν κατασχεθέντα 
ανεπίσημα βιβλία και στοιχεία. 

β. Υποθέσεις για τις οποίες υπάρχουν στοιχεία από τα 
οποία προκύπτει η έκδοση πλαστών ή εικονικών φορολο¬ 
γικών στοιχείων ή η λήψη εικονικών ή η νόθευση φορολο¬ 
γικών στοιχείων. Επίσης, υποθέσεις για τις οποίες, κατά 
τη διάρκεια του ελέγχου, διαπιστώνεται η έκδοση πλα¬ 
στών ή εικονικών φορολογικών στοιχείων ή η νόθευση τέ¬ 
τοιων στοιχείων. 

γ. Υποθέσεις για τις οποίες έστω και για μια από τις ανέ¬ 
λεγκτες χρήσειςτηρήθηκαν βιβλία Γ’ κατηγορίας Κ.Φ.Σ. ή 
Κ.Β.Σ. ή υπήρχε σχετική υποχρέωση αλλά δεν τηρήθηκαν 
τέτοια βιβλία. 

δ. Υποθέσεις για τις οποίες έστω και για μια από τις ανέ¬ 
λεγκτες χρήσεις, τα ακαθάριστα έσοδα υπερέβησαν τα 
όρια που ορίζονται στην παράγραφο 1 της απόφασης 
1017350/5552/ 15.2.2001 περί ανακαθορισμού της καθ’ 
ύλην αρμοδιότητας μεταξύ των Δ.Ο.Υ., Τ.Ε.Κ., Π.Ε.Κ. και 
ΕΘ.Ε.Κ σε θέματα φορολογικού ελέγχου, όπως αυτή 
ισχύει. 

ε. Υποθέσεις τεχνικών και γεωργικών επιχειρήσεων. 

3. Για τις εξαιρούμενες υποθέσεις της προηγούμενης 
παραγράφου εφαρμόζονται στο σύνολό τους οι διατά¬ 
ξεις της απόφασης 1061203/1148/ΠΟΛ. 1144/20.5.98, 
όπως αυτή ισχύει, των παραγράφων 3 και 4 του άρθρου 2 
της απόφασης 1075331/1453/ΠΟΛ. 1231/31.8.2000, κα¬ 


θώς και των παραγράφων 2,7 και 8 του άρθρου 2 της πα¬ 
ρούσας. 

4. Για την επιλογή προς έλεγχο των υπαγόμενων υπο¬ 
θέσεων της παραγράφου 1, εφαρμόζονται ανάλογα οι 
διατάξεις του άρθρου 2 της απόφασης 
1061203/1148/ΠΟΛ. 1144/20.5.98, όπως αυτή ισχύει. 

ΑΡΘΡΟ 4 

ΔΙΕΝΕΡΓΟΥΜΕΝΕΣ ΕΛΕΓΚΤΙΚΕΣ ΕΠΑΛΗΘΕΥΣΕΙΣ 

Κατά τον έλεγχο των υποθέσεων της παραγράφου 1 
του προηγούμενου άρθρου που υπάγονται στον ειδικό 
τρόπο ελέγχου και επίλυσης των διαφορών, ελέγχονται 
και ερευνούνται, κατά περίπτωση, τα εξής: 

Α. ΓΕΝΙΚΕΣ ΕΠΑΛΗΘΕΥΣΕΙΣ ΓΙΑ ΟΛΕΣ ΓΕΝΙΚΑ ΤΙΣ 

ΕΠΙΧΕΙΡΗΣΕΙΣ ΚΑΙ ΤΑ ΕΛΕΥΘΕΡΙΑ ΕΠΑΓΓΕΛΜΑΤΑ 

στο αρχείο της υπηρεσίας παραβάσεις Κ.Φ.Σ. ή Κ.Β.Σ. ή 
άλλα έγγραφα ή στοιχεία από τα οποία προκύπτουν πα¬ 
ραβάσεις ή φοροδιαφυγή ή επηρεάζεται το κύρος των βι¬ 
βλίων και στοιχείων. 

Β. ΕΙΔΙΚΕΣ ΕΠΑΛΗΘΕΥΣΕΙΣ ΓΙΑ ΕΠΙΧΕΙΡΗΣΕΙΣ 
ΕΜΠΟΡΙΑΣ ΚΑΙ ΠΑΡΑΓΩΓΗΣ 

1. Αν τηρήθηκαν τα βιβλία και στοιχεία που προβλέπο- 
νταιαπότον Κ.Φ.Σ. ή Κ.Β.Σ., για το κεντρικό και τα υποκα¬ 
ταστήματα. 

2. Επί μη τηρούντων βιβλία, αν πληρούνται οι προϋπο¬ 
θέσεις απαλλαγής, καθώς και η ορθή μεταφορά των δι- 
καιολογητικών των αγορών και δαπανών στα συμπληρω¬ 
ματικά στοιχεία δηλώσεων φορολογίας εισοδήματος. 

3. Αν εφαρμόσθηκε ο προβλεπόμενος συντελεστής κα¬ 
θαρού κέρδους επί των αγορών ή ακαθάριστων εσόδων, 
κατά περίπτωση. 

4. Αν επί τηρούντων Α’ ή Β’ κατηγορίας βιβλία ή επί μη 
τηρούντων αν και υπήρχε σχετική υποχρέωση, τα εμφανι¬ 
ζόμενα αριθμητικά δεδομένα και οικονομικά μεγέθη για 
όλες τις ελεγχόμενες χρήσεις βρίσκονται σε συνάφεια 
μεταξύ τους, σύμφωνα με τα οριζόμενα από τις διατάξεις 
των παραγράφων Β.4 και Γ. 11 του άρθρου 4 της απόφα¬ 
σης 1061203/1148/ΠΟΛ.1144/20.5.98, όπως αυτή ισχύει. 
Η ανωτέρω επαλήθευση διενεργείται ενιαία για όλες τις 
ανέλεγκτες χρήσεις και ανεξαρτήτως του αριθμού των 
χρήσεων αυτών μέχρι και τη χρήση 1998. 

Γ. ΕΙΔΙΚΕΣ ΕΠΑΛΗΘΕΥΣΕΙΣ ΓΙΑ ΕΠΙΧΕΙΡΗΣΕΙΣ 
ΠΑΡΟΧΗΣ ΥΠΗΡΕΣΙΩΝ ΚΑΙ ΜΙΚΤΕΣ 

1. Αν τηρήθηκαν τα βιβλία και στοιχεία που προβλέπο- 
νται από τον Κ.Φ.Σ. ή Κ.Β.Σ., για το κεντρικό και τα υποκα¬ 
ταστήματα και αντατηρηθέντα βιβλία, συμπεριλαμβανο¬ 
μένων και των πρόσθετων, τηρήθηκαν σύμφωνα με τις 
διατάξεις του Κ.Φ.Σ. ή Κ.Β.Σ. 

2. Επί μη τηρούντων βιβλία, αν πληρούνται οι προϋπο¬ 
θέσεις απαλλαγής, καθώς και η ορθή μεταφορά των δι- 
καιολογητικών των αγορών και δαπανών στα συμπληρω¬ 
ματικά στοιχεία δηλώσεων φορολογίας εισοδήματος. 

3. Αν προσδιορίσθηκαν ορθά τα καθαρά κέρδη, είτε λο¬ 
γιστικά, είτε εξωλογιστικά με την εφαρμογή των προβλε- 
πόμενων συντελεστών καθαρών κερδών, είτε και με τους 
δύο αυτούς τρόπους, ανάλογα με την περίπτωση. 

4. Έλεγχος κάθε δαπάνης που υπερβαίνει τις 100.000 
δρχ. προκειμένου για επιχειρήσεις παροχής υπηρεσιών 
χωρίς αξιόλογα αποθέματα, και κάθε δαπάνης που υπερ¬ 
βαίνει το ίδιο ποσόν και αφορά τον κλάδο παροχής υπη- 

ρεσιών, προκειμένου για μικτές επιχειρήσεις που τα απο- 
τελέσματά του κλάδου παροχής υπηρεσιών προσδιορί¬ 
ζονται λογιστικά κατά τις κείμενες διατάξεις. Όσες από 
τις δαπάνες αυτές δεν αναγνωρίζονται για έκπτωση από 
τα ακαθάριστα έσοδα, σύμφωνα με τις κείμενες διατά¬ 
ξεις, προστίθενται ως λογιστικές διαφορές. 

5. Αν επί τηρούντων Α' ή Β' κατηγορίας βιβλία ή επί μη 
τηρούντων αν και υπήρχε σχετική υποχρέωση, τα εμφανι¬ 
ζόμενα αριθμητικά δεδομένα και οικονομικά μεγέθη για 
όλες τις ελεγχόμενες χρήσεις βρίσκονται σε συνάφεια 
μεταξύ τους σύμφωνα με τα οριζόμενα από τις διατάξεις 
των παραγράφων Β.4 και Γ.11 του άρθρου 4 της απόφα¬ 
σης 1061203/1148/ΠΟΛ. 1144/98, όπως αυτή ισχύει. Η 
ανωτέρω επαλήθευση διενεργείται ενιαία για όλες τις 
ανέλεγκτες χρήσεις και ανεξαρτήτως του αριθμού των 
χρήσεων αυτών μέχρι και τη χρήση 1998. 

Δ. ΕΙΔΙΚΕΣ ΕΠΑΛΗΘΕΥΣΕΙΣ ΓΙΑ ΤΑ ΕΛΕΥΘΕΡΙΑ 
ΕΠΑΓΓΕΛΜΑΤΑ 

1. Αν τηρήθηκαν τα βιβλία και στοιχεία που προβλέπο- 
νται από τον Κ.Φ.Σ. ή Κ.Β.Σ. για το κεντρικό και τα υποκα¬ 
ταστήματα και αντατηρηθέντα βιβλία, συμπεριλαμβανο¬ 
μένων και των πρόσθετων, τηρήθηκαν σύμφωνα με τις 
διατάξεις του Κ.Φ.Σ. ή Κ.Β.Σ. 

2. Έλεγχος για τις χρήσεις 1993 και επόμενες της ορθής 
μεταφοράς των δεδομένων των βιβλίων για κάθε χρήση 
στα συμπληρωματικά στοιχεία, καθώς και της ορθής μετα¬ 
φοράς της αξίας των εκδοθέντων στοιχείων στα βιβλία κα¬ 
τά το πρώτο δίμηνο για τη χρήση 1993, το δεύτερο για τη 
χρήση 1994, το τρίτο για τη χρήση 1995, το τέταρτο για τη 
χρήση 1996, το πέμπτο για τη χρήση 1997 και το έκτο για 
τη χρήση 1998. Για τα ίδια δίμηνα ελέγχεται και η ορθότη¬ 
τα των αθροίσεων των εσόδων και δαπανών στα βιβλία. 

3. Αν τα αποτελέσματα προσδιορίσθηκαν λογιστικά, με 
αφαίρεση των εξόδων από τα έσοδα και ειδικά επί αρχιτε¬ 
κτόνων και μηχανικών αν αυτά προσδιορίσθηκαν κατά τις 
οικείες διατάξεις. 

4. Έλεγχος όλων των δαπανών, που υπερβαίνουν τις 
15.000 δραχμές. Όσες από τις δαπάνες αυτές δεν ανα¬ 
γνωρίζονται για έκπτωση από τις ακαθάριστες αμοιβές, 
σύμφωνα με τις κείμενες διατάξεις, προστίθενται ως λο¬ 
γιστικές διαφορές. 

5. Αντα εμφανιζόμενα αριθμητικά δεδομένα και οικονο¬ 
μικά μεγέθη για όλες τις ελεγχόμενες χρήσεις βρίσκονται 
σε συνάφεια μεταξύ τους σύμφωνα με τα οριζόμενα από 
τις διατάξεις της παραγράφου Γ.11 του άρθρου 4 της 
απόφασης 1061203/1148/ΠΟΛ. 1144/20.5.1998, όπως αυ¬ 
τή ισχύει. Η ανωτέρω επαλήθευση διενεργείται ενιαία για 
όλες τις ανέλεγκτες χρήσεις και ανεξαρτήτως του αριθ¬ 
μού των χρήσεων αυτών μέχρι και τη χρήση 1998. 

ΑΡΘΡΟ 5 

ΠΡΟΣΔΙΟΡΙΣΜΟΣ ΑΚΑΘΑΡΙΣΤΩΝ ΕΣΟΔΩΝ ΚΑΙ 
ΚΑΘΑΡΩΝ ΚΕΡΔΩΝ 

1. Για τον προσδιορισμό των ακαθάριστων εσόδων και των 
καθαρών κερδών επί των ελεγχόμενων υποθέσεων κατά τα 
άρθρα 3 και 4, εφαρμόζονται ανάλογα οι διατάξεις του άρ¬ 
θρου 7 της απόφασης 1061203/1148/ΠΟΑ. 1144/20.5.1998, 
όπως αυτή ισχύει, και της παραγράφου 3 του άρθρου 2 της 
απόφασης 1075331/1453/ΠΟΛ. 1231/31.8.2000, με την επι¬ 
φύλαξη των οριζομένων στις επόμενες παραγράφους. 

2. Σε περίπτωση που τα βιβλία και στοιχεία κρίνονται 
ανακριβή, το ποσοστό προσαύξησης των ακαθάριστων 
εσόδων ή αγορών, κατά περίπτωση, των διατάξεων των 


περιπτώσεων α’ και β’, αντίστοιχα, της παραγράφου Α.3 
του άρθρου 7 της απόφασης 1061203/1148/ΠΟΛ. 1144/ 
20.5.98, ορίζεται σε 5% και της περίπτωσης γ’ της ίδιας 
παραγράφου και άρθρου σε 10%. 

3. Παραβάσεις που αφορούν αποκλειστικά δαπάνες ή έξο- 
δαπου συγκαταλέγονται στις ομάδες 1 καιδτου Ε.Γ.Λ.Σ. δεν 
επηρεάζουντο κύροςτων βιβλίων και στοιχείων, εφόσον δεν 
πρόκειται για λήψη και χρήση εικονικών φορολογικών στοι¬ 
χείων ή νόθευση τέτοιων στοιχείων. Στις περιπτώσεις λήψης 
και χρήσης εικονικών φορολογικών στοιχείων ή νόθευσης 
τέτοιων στοιχείωντο κύρος και η αποδεικτική δύναμη των βι¬ 
βλίων και στοιχείων κρίνεται κατά τα προβλεπόμενα από τις 
διατάξεις του άρθρου 30 του Κ.Β.Σ. 

4. Στις περιπτώσεις απόρριψης των βιβλίων και στοιχεί¬ 
ων ως ανακριβών, λόγω μη έκδοσης φορολογικών στοι¬ 
χείων, επί ανέλεγκτων χρήσεων 1992 και επόμενων εμπο¬ 
ρικών επιχειρήσεων, ο προβλεπόμενος Μ.Σ.Κ.Κ. προσαυ¬ 
ξάνεται κατά 50%, εκτός αν η μη έκδοση έχει διαπιστωθεί 
για περισσότερες από μία φορές μέσα στην ίδια χρήση 
από διαφορετικούς ελέγχους ή η απόκρυψη της φορολο¬ 
γητέας ύλης υπερβαίνει το 5% της δηλωθείσας και σε πο¬ 
σό το ένα εκατομμύριο (1.000.000) δραχμές, οπότε ο 
Μ.Σ.Κ.Κ. προσαυξάνεται κατά 100%. 

5. Ο εφαρμοζόμενος τελικά Σ.Κ.Κ. για όλες γενικά τις 
επιχειρήσεις και τα ελευθέρια επαγγέλματα σε καμιά πε¬ 
ρίπτωση δεν μπορεί να είναι ανώτερος από το 85%. 

ΑΡΘΡΟ 6 

ΕΛΕΓΧΟΣ ΛΟΙΠΩΝ ΦΟΡΟΛΟΓΙΩΝ 

1. Για τον έλεγχο των λοιπών φορολογιών ισχύουν ανά¬ 
λογα οι διατάξεις των παραγράφων 1 και 2 του άρθρου 8 
της απόφασης 1061203/1148/ΠΟΛ.1144/20.5.1998, όπως 
αυτή ισχύει. 

2. Ειδικά στη φορολογία ΦΠΑ γίνεται υποχρεωτικά 
έλεγχος: 

α. Αν για δαπάνες ποσού άνω των 50.000 δρχ. της πα¬ 
ραγράφου 4 του άρθρου 23 του Ν. 1642/1986 εκπέσθηκε 
ο αναλογούν ΦΠΑ, χωρίς να υπάρχει τέτοιο δικαίωμα. 

β. Αν για δαπάνες αξίας μεγαλύτερης των 100.000 
δραχμές, για τις οποίες έχει εκπεσθεί ΦΠΑ, υπάρχουν τα 
νόμιμα δικαιολογητικά και παρέχεται γι’ αυτές δικαίωμα 
έκπτωσης του αναλογούντος ΦΠΑ. 

γ. Αν τυχόν πιστωτικό υπόλοιπο ΦΠΑ μεταφέρθηκε για 
συμψηφισμό, χωρίς να υπάρχει δικαίωμα, λόγω παρα¬ 
γραφής του κατά τις ισχύουσες διατάξεις. 

δ. Αν επίπωλήσεων αγαθών σε περιοχές με μειωμένους 
συντελεστές πληρούνται οι προϋποθέσεις που ορίζονται 
από τις κείμενες διατάξεις και τις σχετικές εγκυκλίους, 
για φορολογικά στοιχεία αξίας άνω των 500.000 δρχ. 

ε. Αν εφαρμόστηκαν οι ορθοί συντελεστές ΦΠΑ εκροών 
και εισροών καθώς και προκειμένου για απαλλασσόμενες 
πωλήσεις αν έχουν τηρηθεί οι προβλεπόμενες διαδικα¬ 
σίες και υπάρχουν τα αντίστοιχα δικαιολογητικά. 

ΑΡΘΡΟ 7 

ΔΙΑΔΙΚΑΣΙΑ ΕΛΕΓΧΟΥ - ΕΠΙΛΥΣΗ ΦΟΡΟΛΟΓΙΚΩΝ 
ΔΙΑΦΟΡΩΝ - ΛΟΙΠΕΣ ΔΙΑΤΑΞΕΙΣ 

1. Τα ποσοστά προσαύξησης των ακαθάριστων εσόδων 
ή αγορών που ορίζονται μετις διατάξεις της παραγράφου 
2 του άρθρου 5 δεν μειώνονται κατά τη διαδικασία επίλυ¬ 
σης των διαφορών. 

2. Η τυχόν διαφορά ακαθάριστων εσόδων ή αγορών που 
προκύπτει βάσει των επαληθεύσεων των παραγράφων 

Β.4, Γ.5 και Δ.5 του άρθρου 4, μειώνεται κατ’ έλεγχο κατά 
25%, μη μειούμενη περαιτέρω κατά τη διαδικασία επίλυ¬ 
σης των διαφορών. Εξαιρετικά, στις περιπτώσεις του τέ¬ 
ταρτου εδαφίου της παραγράφου 3 του άρθρου 10 της 
απόφασης 1061203/1148/ΠΟΛ. 1144/20.5.1998, όπως αυ¬ 
τή ισχύει, καθώς και της παραγράφου 2 του άρθρου 3 της 
απόφασης 1068419/1256/ΠΟΛ. 1145/13.7.1999, μπορεί 
κατά τη διαδικασία επίλυσης των διαφορών να γίνει περαι¬ 
τέρω μείωση μέχρι 20% επίτης διαφοράς που απομένει με¬ 
τά τη μείωση του προηγούμενου εδαφίου, υπό τις προϋ¬ 
ποθέσεις που ορίζονται με τις διατάξεις αυτές και σύμφω¬ 
να με την παράγραφο 4 του παρόντος άρθρου. 

3. Για τις διαφορές φόρων, τελών, εισφορών και προ¬ 
στίμων που προκύπτουν από τον έλεγχο σύμφωνα με τις 
διατάξεις των άρθρων 3 και επόμενα, εκδίδονται ειδικές 
πράξεις καταλογισμού. Οι διατάξεις της παραγράφου 5 
του άρθρου 10 της απόφασης 1061203/1148/ΠΟΛ. 1144/ 
20.5.1998, όπως αυτή ισχύει, καθώς και της περίπτωσης 
2.2 της παραγράφου 2 του άρθρου 2 της απόφασης 
1068419/1256/ΠΟΛ.1145/13.7.1999, εφαρμόζονται ανά¬ 
λογα κατά την έκδοση των ανωτέρω πράξεων. 

4. Στις περιπτώσεις του δεύτερου εδαφίου της παρα¬ 
γράφου 2, καθώς και όταν αμφισβητούνται από τον υπό¬ 
χρεο ο Μ.Σ.Κ.Κ. που εφαρμόστηκε ή ποσά λογιστικών δια¬ 
φορών που καταλογίστηκαν, στη διαδικασία επίλυσης 
των διαφορών συμμετέχει και ο επόπτης ελέγχου. Ειδικά 
στις περιπτώσεις του δεύτερου εδαφίου της παραγρά¬ 
φου 2 συμμετέχει και ο αρμόδιος Οικον. Επιθεωρητής, 
εφόσον η απομένουσα σχετική διαφορά υπερβαίνει τα 
20.000.000 δραχμές. 

5.0ιδιατάξειςτωνάρθρων9,10 (παράγρ. 1,2,3 εδάφια πέ¬ 
μπτο και έκτο, 4,6), 11,13 και 14 (παράγρ. 1 ,β' και 2) της από¬ 
φασης 1061203/1 148/ΠΟΛ. 1144/20.5.1998, όπως αυτή ισχύ¬ 
ει, του άρθρου 3 παράγρ. 3 της απόφασης 1068419/ 1256/ 
ΠΟΛ.1145/13.7.99, της απόφασης 1113331/1477/ ΠΟΛ. 
1239/2.12.1999, με την επιφύλαξη των οριζόμενων στην πα¬ 
ράγραφο 7 του άρθρου 2 της παρούσας, του άρθρου 2, πα¬ 
ράγρ. 4της απόφασης 1075331/1453/ΠΟΛ. 1231/31.8.2000, 
καθώς και του άρθρου 2, παράγρ. 7 και 8 της παρούσας, 
εφαρμόζονται ανάλογα και για τις υποθέσεις που ελέγχονται 
κατά τα άρθρα 3 και επόμενα. 

6. Ειδικά για τις υποθέσεις επιτηδευματιώνπου έκαναν 
έναρξη δραστηριότητας εντός των ετών 1997 και 1998 , 
εφόσον δεν περαιωθούν σύμφωνα με τις διατάξεις του 
άρθρου 3 και επόμενα, εφαρμόζονται οι διατάξεις της πα¬ 
ραγράφου 3 του άρθρου 3. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουλίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. Η/5353 (4) 

Κατανομή θέσεων στις αποκεντρωμένες Υπηρεσίες Πρωτο¬ 
βάθμιας και Δευτεροβάθμιας Εκπαίδευσης του Υπουρ¬ 
γείου Εθνικής Παιδείας και Θρησκευμάτων 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 2909/2001 
(ΦΕΚ 90/2.5.2001 τ. Α’). 


2. Τις διατάξειςτου άρθρου 20του Ν. 1566/85. 

3. Τις διατάξεις του άρθρου 14 παρ. 29 του Ν.2817/ 
2000 . 

4. Το γεγονός ότι από την απόφαση αυτή δεν προκαλεί- 
ται δαπάνη για το έτος 2001, αποφασίζουμε: 

Κατανέμουμε τις τρεις χιλιάδες (3.000) θέσεις μονίμων 
υπαλλήλων που έχουν συσταθεί στις αποκεντρωμένες 
Υπηρεσίες Πρωτοβάθμιας και Δευτεροβάθμιας Εκπαί¬ 
δευσης του Υπουργείου Εθνικής Παιδείας και Θρησκευ¬ 
μάτων, σε υφιστάμενους κλάδους καθώς και σε κλάδους 
πληροφορικής (συνιστώμενους), ως ακολούθως: 

Κλάδος ΠΕΙ Διοικητικός (υφιστάμενος) 325 θέσεις 

« ΠΕ Πληροφορικής (συνιστώμενος) 126 « 

« ΤΕ1 Διοικητικός (υφιστάμενος) 625 « 

« ΤΕ Πληροφορικής (συνιστώμενος) 250 « 

« ΔΕΙ Διοικητικός (υφιστάμενος) 300 « 

« ΔΕ Προσωπικού Η/Υ (συνιστώμενος)- 

ειδικότητα Χειριστών Η/Υ 100 « 

« ΥΕ1 Κλητήρων-Επιστατών- 

φυλάκων-νυκτοφυλάκων 
(υφιστάμενος) 1.274 « 

ΣΥΝΟΛΟ 3.000 θέσεις 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2001 

Ο ΥΠΟΥΡΓΟΣ 

Π. ΕΥΘΥΜΙΟΥ 
-♦- 

Αριθ. 110209 (5) 

Τροποποίηση και συμπλήρωση της 105128/8.1.2001 Από¬ 
φασης Υπουργού Εργασίας και Κοινωνικών Ασφαλί¬ 
σεων που αφορά τις προδιαγραφές συγκρότησης μη¬ 
τρώου Εκπαιδευτών/ τριών Συνεχιζόμενης Επαγγελ¬ 
ματικής Κατάρτισης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 13του Ν. 2150/94 «Εθνικό 
Ινστιτούτο Εργασίας και άλλες διατάξεις» (ΦΕΚ 98Α) 

2. Τις διατάξεις του άρθρου 18 παρ. 3 και 4 του 
Ν. 2224/94 «Ρύθμιση θεμάτων εργασίας, συνδικαλιστικών 
δικαιωμάτων κλπ.» (ΦΕΚ112/Α). 

3. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

4. Την Απόφαση του Υπουργού Εργασίας και Κοινωνι¬ 
κών Ασφαλίσεων 80156/7.7.94 (ΦΕΚ 528/Β7.7.94) 

5. Τον κανονισμό (Ε.Κ.) αρ. 1260/1999 του συμβουλίου 
της 21.6.1999, περί γενικών διατάξεων για τα Διαρθρωτι¬ 
κά Ταμεία. 

6. Τον κανονισμό (Ε.Κ.) αρ. 1784/1999του Ευρωπαϊκού 
Κοινοβουλίου και του Συμβουλίου της 12.7.1999 σχετικά 
με το Ευρωπαϊκό Κοινωνικό Ταμείο. 

7. Την Απόφαση με αριθμό Ε 2000/3405/28.11.2000 σχε¬ 
τικά με την Έγκριση Κοινοτικού Πλαισίου Στήριξης για τις 
Κοινοτικές Διαρθρωτικές Παρεμβάσεις στις περιφέρειες 
που υπάγονται στο Στόχο 1 στην Ελλάδα. 

8. Τις διατάξεις του άρθρου 22 του Ν.2469/1997 (ΦΕΚ 
38Α/14.3.1997) όπως τροποποιήθηκε και ισχύει με το άρ- 
θρο21 παρ.δτου Ν.2639/1998, με το άρθρο 23παρ.2του 

Ν.2819/2000 (ΦΕΚ 84Α/13.3.2000) και με το άρθρο 34 του 
Ν. 2874/2000 (ΦΕΚ 286Α/29.12.2000). 

9. Τις διατάξεις του Π.Δ. 67 (ΦΕΚ61Α/21.4.1997) όπως 
τροποποιήθηκε και ισχύει με το άρθρο 23 παρ.2 του 
Ν.2819/2000 (ΦΕΚ 84Α/13.3.2000) και με το άρθρο 34 του 
Ν.2874/2000 (ΦΕΚ 286Α/29.12.2000). 

10. Τη σύμφωνη γνώμη της Ε.Ε. με τις γενικές αρχές επί 
των σχεδίων αποφάσεων περί του «Συστήματος πιστο¬ 
ποίησης Κέντρων Επαγγελματικής Κατάρτισης (Κ.Ε.Κ.)» 
και της «Συγκρότησης Μητρώου Εκπαιδευτών/τριών Συ¬ 
νεχιζόμενης Επαγγελματικής Κατάρτισης» που εκφράζε¬ 
ται στην με αρ. πρωτ. 012593/29.9.2000 επιστολή της. 

11. Τις διατάξεις του άρθρου 1 παρ. 2α του Ν.2469/97 
(ΦΕΚ38Α/14.3.97) το οποίο αντικατέστησε το πρώτο εδά¬ 
φιο της παρ.2 του άρθρου 29Α του Ν.1558/85 (ΦΕΚ 
137/Α/85) όπως αυτό συμπληρώθηκε με το άρθρο 27 του 
Ν.2081/92 (ΦΕΚ 154/Α/92) 

12. Το γεγονός ότι από την παρούσα Απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού. 

13. Η μεαριθμ. 132.3/3.1.2001 Απόφαση του Δ.Σ. με την 
οποία προτείνονται οι Προδιαγραφές Συγκρότησης Μη¬ 
τρώου Εκπαιδευτών/τριών Συνεχιζόμενης Επαγγελματι¬ 
κής Κατάρτισης. 

14. Το με αριθμό 116 έγγραφο του Εθνικού Κέντρου Πι¬ 
στοποίησης Δομών Συνεχιζόμενης Επαγγελματικής Κα¬ 
τάρτισης και Συνοδευτικών Υπηρεσιώντης 4ης -1.2001 με 
το οποίο μας διαβιβάστηκε η ανωτέρω απόφαση του Δ.Σ. 

15. Τη με αριθμ. 115911/9.10.2000 Απόφαση του 
Υπουργού Εργασίας και Κοινωνικών Ασφαλίσεων (ΦΕΚ 
1263/Β/18.10.2000) που αφορά τις «Προδιαγραφές Συ¬ 
γκρότησης Μητρώου Εκπαιδευτών/τριών Συνεχιζόμενης 
Επαγγελματικής Κατάρτισης» 

16. Τη με αριθμ. 105128/8.1.2001 Απόφαση του Υπουρ¬ 
γού Εργασίας και Κοινωνικών Ασφαλίσεων που αφορά τις 
«Προδιαγραφές Συγκρότησης Μητρώου Εκπαιδευτών/ 
τριών Συνεχιζόμενης Επαγγελματικής Κατάρτισης» 

17. Τη με αριθμ. Πρωτ.3879/25.5.2001 Πρόταση του 


Ε.ΚΕ.ΠΙΣ. για την έκδοση Υπουργικής Απόφασης για τρο¬ 
ποποίηση της με αριθμ.105128/8.1.2001 Απόφασης του 
Υπουργού Εργασίας και Κοινωνικών Ασφαλίσεων, απο¬ 
φασίζουμε: 

Την τροποποίηση και συμπλήρωση του άρθρου 4 της 
υπ’αρίθμ. 105128/8.1.2001 Απόφασης του Υπουργού Ερ¬ 
γασίας και Κοινωνικών Ασφαλίσεων ως εξής: 

1. Τροποποιείται και αντικαθίσταται η παράγραφος 2.1 
του άρθρου 4της υπ’αριθμ. 105128/8.1.2001 Υ.Α. ως εξής: 

«2.1. Οι φάκελοι υποψηφιότητας κατατίθενται στο 
Ε.ΚΕ.ΠΙΣ. και λαμβάνουν αριθμό πρωτοκόλλου. Οι 
εμπρόθεσμοι φάκελοι υποψηφιότητας προωθούνται 
σφραγισμένοι στην Κεντρική Επιτροπή 

Αποσφράγισης Φακέλων, έργο της οποίας είναι η απο¬ 
σφράγιση των φακέλων και η ταξινόμησή τους κατά κα¬ 
τηγορίες επαγγελμάτων των υποψηφίων, έτσι όπως ορί¬ 
ζονται από τους κωδικούς επαγγελμάτων του ΣΤΕΠ 92. 

Στη συνέχεια οι φάκελοι αυτοί διαβιβάζονται στις προ- 
βλεπόμενες στην παρούσα Απόφαση αρμόδιες διμελείς 
επιτροπές.» 

2. Στην παράγραφο 2.2 προστίθεται πρώτη περίοδος: 

«Η Κεντρική Επιτροπή Αποσφράγισης Φακέλων είναι 

επταμελής (7 μελής) και συγκροτείται από τον Πρόεδρο 
του Δ.Σ. και 6 ανώτερα μέλη και στελέχη της Διοίκησης 
του Ε.ΚΕ.ΠΙΣ., ορίζεται δε με απόφαση του Δ.Σ.» 

3. Η πρώτη περίοδος της παραγράφου 2.5 αντικαθίστα¬ 
ται ως εξής: 

«Ελέγχουν την πληρότητα των φακέλων των υποψη¬ 
φίων που τους διαβιβάζονται από την Κεντρική Επιτροπή 
Αποσφράγισης Φακέλων σύμφωνα με τα άρθρα 4 και 5 
της παρούσας Απόφασης.» 

Η απόφαση αυτή να δημοσιευτεί στην Εφημερίδα της 
Κυβερνήσεως 

Αθήνα, 2 Ιουλίου 2001 

Ο ΥΠΟΥΡΓΟΣ 

Α. ΓΙΑΝΝΙΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




